Napoli qed ifittxu sew fuq il-profil tal-winger mill-Ivory Coast ta’ Sassuolo, Jeremie Boga, li għandu 23 sena. Huwa lagħab 49 partita man-Neroverdi u skorja 11-il goal magħhom. Il-coach ta’ Napoli, Gennaro Gattuso, qed jara lil Boga bħala sostitut ideali għal Jose Callejon li jista’ jitlaq lill-club Partenopeo fl-aħħar ta’ dan l-istaġun minħabba li se jiskadilu l-kuntratt. Dan tal-aħħar ftit kien qed jiġi użat fl-ewwel 11 tat-team u għalhekk is-soluzzjoni naturali huwa dik li jwarrab bil-kwiet. Boga huwa kkunsidrat bħala player versatili minħabba li apparti li jilgħab bħala winger, kapaċi jaqdi wkoll rwol fl-attakk. Barra Napoli hemm ukoll Inter, Juventus, Milan, Roma, Arsenal, Seville u Borussia Dortmund li jinsabu interessati fih.